Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 212. § Az adózás rendjérõl szóló 1990. évi XCI. törvény
Paragraph Index: 1193

b) a levonható adót a tényleges beszerzési ár, ezek hiányában a forgalmi érték vagy az árképzési szabályok szerint kalkulált ár, illetõleg a szokásos piaci ár, és a vonatkozó adómérték alapján állapítja meg. A levonható adót az adóhatóság becsléssel abban az esetben állapítja meg, ha a bizonylatok hiánya elháríthatatlan külsõ okra vezethetõ vissza. Eljárási illetékek ellenõrzése 66/J. § A bíróság, az eljáró hatóság az illetéktörvényben meghatározott módon ellenõrzi a nála benyújtott vagy hozzá került iraton az illeték és a díj megfizetését. 66/K. § (1) Az illetékhivatal az illetékekre vonatkozó jogszabályokban megállapított illetékkötelezettség teljesítését, valamint az illetékbélyeggel (bélyeges ûrlappal) vagy illetékbevételi számlára pénzzel fizetendõ díjak megfizetését rendszeresen ellenõrzi azoknál a személyeknél, amelyek illeték- vagy díjköteles ügyekkel foglalkoznak.

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes